ຢູ​ເຄ​ຣນ ຈັດ​ການເລືອກ​ຕັ້ງ ກ່ອນ​ກຳ​ນົດ ເພື່ອ​ຂະ​ຫຍາຍ ອຳ​ນາດ​ຂອງ ປະ​ທາ​ນາ​ທິ​ບໍ​ດີ
ບັນ​ດາ​ນັກ​ວິ​ເຄາະ​ການ​ເມືອງ​ເວົ້າ​ວ່າ ການ​ຕັ້ງ​ສະ​ພາ​ແຫ່ງ​ຊາດ​ໃໝ່​ອາດ​ເບິ່ງ​ແຕກ​ຕ່າງ​ຢ່າງຍິ່ງ ດ້ວຍສະມາຊິກເຖິງ 70 ເປີເຊັນຂອງເຂົາເຈົ້າ ແມ່ນສະມາຊິກສະພາຊຸດໃໝ່.
ປະຊາຊົນ ຢູເຄຣນ ກຳລັງພາກັນໄປສະຖານທີ່ເລືອກຕັ້ງໃນວັນອາທິດມື້ນີ້ ເພື່ອປ່ອນ ບັດຂອງເຂົາເຈົ້າ ໃນການເລືອກຕັ້ງສະພາແຫ່ງຊາດກະທັນຫັນ ທີ່ອາດຂະຫຍາຍອຳ ນາດໃຫ້ປະທານາທິບໍດີທີ່ຫາກໍ່ຖືກເລືອກ ເມື່ອບໍ່ດົນມານີ້ຂອງເຂົາເຈົ້າ ຄື້ນສະໜັບສະໜູນຄວາມນິຍົມຂະໜາດໃຫຍ່ໃນເດືອນເມສາທີ່ຜ່ານມາ ໄດ້ນຳພາທ່ານ ໂວໂລດີເມຍ ເຊເລັນສກີ, ນັກສະແດງຕະຫຼົກ ຜູ້ທີ່ໄດ້ສະແດງເປັນປະທານາທິບໍດີໃນ ລາຍການຕະຫຼົກໂທລະພາບທີ່ມີຊື່ສຽງນັ້ນ, ໄປສູ່ການໄດ້ຮັບຕຳແໜ່ງສູງທີ່ສຸດຂອງ ຢູເຄຣນ ທ່ານນາງ ແອກເນັສ ອໍໂຕລານີ ຈາກ ບໍລິສັດ Economic Intelligence Unit ໄດ້ ກ່າວວ່າ “ດ້ວຍການຮຽກຈັດການເລືອກຕັ້ງລ່ວງໜ້າ, ປະທານາທິບໍດີຄົນໃໝ່ ໄດ້ ຫວັງທີ່ຈະຮັກສາແຮງກະຕຸ້ນ ກ່ຽວກັບ ໄຊຊະນະ ການເລືອກຕັ້ງປະທານາທິບໍດີຂອງ ທ່ານໃຫ້ດຳເນີນຕໍ່ໄປ ” ທ່ານນາງໄດ້ເວົ້າຕື່ມວ່າ “ທ່ານໄດ້ຮັບການສະໜັບສະໜູນ ໃນການພະຍາຍາມຄັ້ງນີ້ໂດຍປະຊາຊົນ ຢູເຄຣນ ສ່ວນຫຼາຍ ຜູ້ທີ່ໄດ້ພິຈາລະນາສະ ພາແຫ່ງຊາດວ່າ ມີການສໍ້ລາດບັງຫຼວງຢ່າງຫຼວງ ຫຼາຍ ແລະ ໄດ້ມອບອຳນາດໃຫ້ ທ່ານ ເຊເລັນສກີ ທີ່ຈະ “ສະສາງ” ນັກການເມືອງລະດັບສູງ ” ພັກ ຜູ້ໃຫ້ບໍລິການຂອງປະຊາຊົນ ຂອງທ່ານ ເຊເລັນສກີ, ທີ່ຖືກຕັ້ງຊື່ຕາມລາຍການ ໂທລະພາບນັ້ນ, ແມ່ນຄາດວ່າຈະປະຕິບັດໜ້າທີ່ໄດ້ດີ, ແຕ່ອາດຈະຂາດສຽງສ່ວນ ຫຼາຍ, ຈົນບັງຄັບໃຫ້ເຂົາເຈົ້າຕ້ອງຕັ້ງພັນທະມິດຂຶ້ນ ບັນດານັກວິເຄາະການເມືອງເວົ້າວ່າ ການຕັ້ງສະພາແຫ່ງຊາດໃໝ່ອາດເບິ່ງແຕກຕ່າງ ຢ່າງຍິ່ງ ດ້ວຍສະມາຊິກເຖິງ 70 ເປີເຊັນຂອງເຂົາເຈົ້າ ແມ່ນສະມາຊິກສະພາຊຸດໃໝ່